Polisie het joernaliste ‘onwettig afgeluister’ – praag.co.za — 20 jaar jonk!
Meeluistering- en opsporingsapparaat soos deur die polisie gebruik word
DIe voormalige baasspioen in Kwazulu-Natal, maj.gen. Deena Moodley en die koverte inligtinginsamelingsbeamptes, kolonel Dumisani Zulu en kaptein Bongani Cele, word daarvan verdink dat hulle die drie selfoonnommers onder valse voorwendsel by ‘n wettige onderskeppingsbevel ingevoeg het, berig die Sunday Times.
Die bevel, wat deur regter Joshua Khumalo op 6 Desember 2010 toegestaan is, het die polisie gemagtig om “intydse oproepe” op te neem, toegang tot teksboodskappe te verkry, en om GPS-koördinate te gebruik om die telefoongebruikers te lokaliseer.
Solomon Makgale, ‘n woordvoerder vir die nasionale polisiekommissaris, Riah Phiyega, het aan die koerant gesê dat die polisie die misdaadondersoek na die onwettige meeluistering van die twee werknemers en die voormalige nasionale kommissaris voltooi het. “Ons glo dat daar prima-facie-getuienis teen die drie SAPD-lede wat betrokke was, bestaan. Dit is nou vir die vervolgingsgesag om te besluit om te vervolg, aldan nie,” het die koerant hom aangehaal. – Sapa
Skrywer Dan RoodtGepubliseer op 18 Augustus 2013 18 Augustus 2013 Kategorieë Nuus, Suider-AfrikaSleutelwoord afluistering, Deena Moodley, joernaliste, kaptein Bongani Cele, kolonel Dumisani Zulu, meeluistering, misdaadintelligensie, Riah Phiyega, Sunday Times
Vorige Vorige artikel: Rugby en die Afrikaner
Volgende Volgende artikel: Rapport verhoog borgskap van Hertzogprys tot R50 000